Васил Гайфуллин

**Васил Гайфуллин**, Васил (*Васыйл*) Габдулла улы Гайфуллин  (*[[1937 ел]]ның [[23 март]]ы, [[ТАССР]], [[Мөслим районы]], [[Югары Табын]]*) — Татарстанның дәүләт һәм җәмәгать эшлеклесе, галим. 1990–1997 елларда ТАССР мәгариф министры (*1991 елдан* Татарстан мәгариф министры). Педагогика фәннәре докторы (*[[Ленинград]], [[1990 ел|1990]]*). Профессор (*[[1992 ел|1992]]*). Татарстанның атказанган фән эшлеклесе (*[[2003 ел|2003]]*). РФ (*[[2004 ел|2004]]*) һәм ТАССР (*[[1987 ел|1987]]*) атказанган укытучысы. Каюм Насыйри исемендәге премия лауреаты (*[[2005 ел|2005]]*). РФ атказанган югары уку йорты хезмәткәре (*[[2007 ел|2007]]*). Бөтендөнья татар конгрессы башкарма комитеты әгъзасы (*[[1990 ел|1990]]-[[1997 ел|1997]]*).

## Тәрҗемәи хәле
1937 елның 23 мартында ТАССР Мөслим районы Югары Табын авылында туган. Югары Табын башлангыч, Түбән Табын җидееллык мәктәбен, Минзәлә дәүләт педагогика укуханәсен (*[[1955 ел|1955]], кызыл дипломга*) тәмамлаган. Ташлыяр җидееллык мәктәбендә бер ел укыткан. «*Физика һәм җитештерү нигезләре укытучысы*» белгечлеге буенча Казан дәүләт педагогия институтының физика-математика факультетын (1961) тәмамлагач, 1961 елның 15 августыннан Мөслим районы (*[[1962 ел|1962]]-[[1964 ел]]ларда* Сарман районы) Мөслим урта мәктәбендә физика фәненнән укыта. 1965 елның мартыннан Мөслим районы халык мәгарифе бүлеге мөдире итеп билгеләнә. 1971 елда А.И. Һерцен исемендәге Ленинград дәүләт педагогия институтының (*<small>[[:ru:Российский государственный педагогический университет имени А. И. Герцена|ru]]</small>*) физика укыту методикасы кафедрасына (*фәнни җитәкчесе профессор* Е.В. Савелова) аспирантурага укырга керә. Аспирантурадан соң, Казан дәүләт педагогия институтының (КДПИ) физика-математика факультетының  физика кафедрасында ассистент булып эшли башлый. 1980-1986 елларда Казан дәүләт педагогия институтының мәктәп җитәкчеләренең белемен күтәрү факультеты () деканы. 1986 елдан КДПИның физика-математика факультеты деканы. 1974 елда «*Физиканы проблемалы укытуның методик нигезләре*» темасына кандидатлык, 1990 елда «*Физика дәресендә укучыга һөнәри юнәлеш бирү*» темасына педагогика фәннәре докторлыгына диссертация яклый. 1990–1997 елларда ТАССР (*1991 елдан* Татарстан) мәгариф министры. Бер үк вакытта, 1993-1998 елларда КДПИның гомуми физика кафедрасы (*соңыннан* физика укыту кафедрасы) мөдире. ТР мәгариф министры булып эшләгәндә, Татарстанда һәм, бигрәк тә, Казанда милли мәгарифне торгызуда зур хезмәт куя. 1997-2005 елларда Татар дәүләт гуманитар институты (*[[1996 ел]]га кадәр көллият, [[2005 ел]]да [[ТДГПУ]]га кушыла*) ректоры. 2006-2011 елларда ТДГПУның физика факультеты деканы. 2011-2012 елларда КФУның Физика институты фәнни-педагогика үзәге мөдире, 2012 елдан физика һәм информатика укытуның теориясе һәм методикасы кафедрасы профессоры.

## Гыйльми эзләнүләр өлкәсе
Гомуми белем бирү һәм югары һөнәри мәктәпләрендә физика укыту методикасы, милли мәгариф методологиясе.

## Китаплары

## Мәкаләләре һәм әңгәмәләре

## Бүләкләре, мактаулы исемнәре
* Татарстанның атказанган фән эшлеклесе (*[[2003 ел|2003]]*). 
* РФ атказанган укытучысы (*[[2004 ел|2004]]*) 
* ТАССР атказанган укытучысы (*[[1987 ел|1987]]*) 
* Каюм Насыйри исемендәге премия (*[[2005 ел|2005]]*). 
* РФ атказанган югары уку йорты хезмәткәре (*[[2007 ел|2007]]*).

## Гаиләсе
Хатыны Тихния Миргалим кызы, ТР атказанган укытучысы.
:*кызы* Лилия, табиб, фән кандидаты.
:*улы* Айрат, юрист, фән кандидаты.
*оныклары* Алисә, Алсу.
## Искәрмәләр

## Чыганаклар
# Татарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0

## Әдәбият
# *[[Флүр Баһаутдинов|Ф.Н. Баһаутдинов]]*. Без Мөслим балалары. К.: Идел-Пресс, 2006. ISBN 5-85247-005-4
# *[[Әхмәдулла Әхмәтгалиев|Ә.Ә. Әхмәтгалиев]]*. Мөслим төбәге. Тарихи сәхифәләр. Яр Чаллы: Яр Чаллы типографиясе ДУП, 2003.

## Сылтамалар
* В.Г. Гайфуллин «Милләттәшләр» порталында

Төркем:Татарстанның мәгариф министрлары
Төркем:Педагогика фәннәре докторлары
Төркем:Профессорлар
Төркем:Ректорлар
Төркем:Минзәлә педагогия көллиятен тәмамлаучылар
Төркем:Казан дәүләт педагогия институтын тәмамлаучылар
Төркем:Каюм Насыйри премиясе лауреатлары